Legal Document

Category: 43

Text:
9. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 63 της 29 Δεκ. 1972/15 Ιαν. 1973 (ΦΕΚ Α΄ 6) Περί ελέγχου πωλήσεων επί πιστώσει. Η Νομισματική Επιτροπή, λαβούσα υπ’ όψιν: α)Την εν επικεφαλίδι απόφασιν αυτής (συν. 1344/1/3.11.64) περί ελέγχου πωλήσεων επί πιστώσει, ως αύτη συμπληρωθείσα και τροποποιηθείσα, ισχύει σήμερον. β)Τας υπ’ αριθ. 1566/14/4.7.70 και 9/5/22.12.71 αποφάσεις της «περί χρηματοδοτήσεως ιδιωτών τελικών καταναλωτών δι’ αγοράν ειδών διαρκείας». γ)Την υπ’ αριθ. 139/24.12.72 απόφασιν του Υπουργικού Συμβουλίου, απεφάσισε τα κάτωθι: Ι.Πωλήσεις ειδών διαρκείας υπό επιχειρήσεων προς τελικούς καταναλωτάς. Καθορίζει, συμπληρούσα και τροποποιούσα περαιτέρω την ως άνω απόφασίν της (συν. 1344/1/3.11.64), τα ακόλουθα: 1.Εις πάσαν πώλησιν ειδών διαρκείας, ων το  τίμημα κατά τεμάχιον ή κατά τιμολόγιον πωλήσεως υπερβαίνει   το    ποσόν   των    δραχ.    1.000,      το (Αντί της σελ. 134,31(α) Σελ. 134,31(β) Τεύχος 519-Σελ. 35 ΄Ελεγχος πωλήσεων με πίστωση 11.Β.ζ.8-9 ελάχιστον εισπρακτέον, μετρητοίς, κατά την κατάρτισιν της οριστικής συμβάσεως αγοραπωλησίας, τίμημα, ορίζεται εφ’ εξής γενικώς εις 40% της όλης αξίας, το μέγιστον δε χρονικόν όριον εξοφλήσεώς του, επί παρεχομένη πιστώσει, τιμήματος εις 12 μήνας. «2.Δια τα είδη διαρκείας τα πωλούμενα δια παραγωγικούς ή επαγγελματικούς σκοπούς (απόφ. Ν.Ε. 1555/4/3.3.1970) το ελάχιστον εισπρακτέον μετρητοίς τίμημα ορίζεται εφ’ εξής (από 29.12.1972) εις 25% του όλου τιμήματος, αδιακρίτως ύψους αυτού, το μέγιστον δε χρονικόν όριον του πιστουμένου τιμήματος εις 30 μήνας. Αι λοιπαί προβλεπόμεναι ειδικαί ρυθμίσεις υπό της εν λόγω αποφάσεως (συν. Ν.Ε. 1555/4/3.3.70) καταργούνται. 3.Αι εγκριθείσαι ειδικαί ρυθμίσεις διαθέσεως ειδών τινων διαρκείας (γεωργικά μηχανήματα, φορτηγά αυτοκίνητα, λεωφορεία πούλμαν κλπ.) δια της υπ’ αριθ. 1344/1/3.11.1964 αποφάσεως της Νομισματικής Επιτροπής και των μεταγενεστέρως συμπληρωσασών ή τροποποιησασών ταύτην αποφάσεων της Νομισματικής Επιτροπής και της Υποεπιτροπής Πιστώσεων (πλην των ρυθμίσεων της ανωτέρω υπ’ αριθ. 1555/4/3.3.1970 αποφάσεως αίτινες καταργούνται) εξακολουθούν ισχύουσαι». Το εδάφ. 2 αντικατεστάθη ως άνω δι’ εδαφ. 2 και 3, δια της υπ’ αριθ. 153 της 7 Ιουν./4 Ιουλ. 1973 (ΦΕΚ Α΄ 139) αποφ. Νομισματικής Επιτροπής. ΙΙ.(Αφορά την χρηματοδότησιν ιδιωτών τελικών καταναλωτών δι’ αγοράν ειδών διαρκείας). Σελ. 134,32(β) Τεύχος 519-Σελ. 36 11.Β.ζ.9 ΄Ελεγχος πωλήσεων με πίστωση